# BOSNA I HERCEGOVINA

# FEDERACIJA BOSNE I HERCEGOVINE

# BOSANSKO-PODRINJSKI KANTON GORAŽDE

# MINISTARSTVO ZA FINANSIJE

**A N A L I Z A**

**RASPODJELE JAVNIH PRIHODA OD INDIREKTNIH POREZA PO KANTONIMA U FEDERACIJI BiH U SKLADU SA POSTOJEĆIM KRITERIJIMA, SA I BEZ PONDERA, KOJA UKAZUJE NA NEOPHODNOST ZADRŽAVANJA PONDERA DO UVOĐENJA DODATNIH KRITERIJA ZA RASPODJELU**

**Goražde, MART 2015. godina**

**1. RAZLOZI I NUŽNOST ANALIZE TE PREDLAGANJA MJERA**

U Federaciji Bosne i Hercegovine je od njenog osnivanja do danas vršena neadekvatna i nepravedna raspodjela prihoda, a najgoru poziciju u takvoj raspodjeli imao je Bosansko-podrinjski kanton Goražde jer se raspodjela nije vršila na osnovu kriterija koji su u vezi sa nadležnostima kantona, a koji odgovaraju Bosansko-podrinjskom kantonu Goražde, već su se u obzir uzimali uglavnom samo oni kriteriji koji ne odgovaraju Bosansko-podrinjskom kantonu Goražde.

Izostavljanje određenih kriterija koji bi imajući u vidu ustavne nadležnosti kantona trebali obavezno biti kriteriji za raspodjelu je donekle kompezovano uvođenjem pondera u važeći Zakon o pripadnosti javnih prihoda u Federaciji Bosne i Hercegovine jer da nisu utvrđeni ponderi određeni kantoni koji imaju npr. procentualno veće učešće korisnika socijalne i zdravstvene zaštite po stanovniku ne bi bili u mogućnosti pružiti tu zaštitu svojim stanovnicima na onom nivou na kojem je ista u drugim kantonima, što je svakako neprihvatljivo. Naime, zdravstvo i socijalna zaštita su takođe prema Ustavu Federacije Bosne i Hercegovine u nadležnosti kantona, a uspostavljanje i finansiranje istih iziskuje velika finansijska sredstva, pogotovo u kantonima u kojima ne postoji mogućnost pružanja tercijalne zdravstvene zaštite. Postojećim načinom raspodjele gdje su jedini kriteriji za raspodjelu površina, broj stanovnika i broj učenika, veći mnogoljudniji kantoni i kantoni sa manjim potrebama zdravstvene i socijalne zaštite su u znatno povoljnijem položaju što ima za posljedicu da smanjuje učešće u raspodjeli kantona sa većim potrebama u oblasti zdravstveno- socijalne zaštite. U Bosansko-podrinjskom kantonu Goražde je broj korisnika socijalne i zdravstvene zaštite znatno veći nego u drugim kantonima a učešće istog u raspodjeli se u zadnjih nekoliko godina smanjuje iako su i sredstva koja su i u godini kada je raspodjela bila najpovoljnija za naš Kanton bila nedovoljna.

Zbog neadekvatne i nepravedne raspodjele prihoda, posebno u perodu do 2006. Godine, iako je na području Bosansko-podrinjskog kantona Goražde zahvajuljući prije svega investicijama određenih privrednih subjekata u zadnjih nekoliko godina ostvaren značajan ekonomski razvoj, Bosansko-podrinjski kanton Goražde još uvijek je jedno od najnerazvijenijih područja u Bosni i Hercegovini. Naime, u poslijeratnom periodu raspodjela prihoda je bila takva da je Bosansko-podrinjski kanton Goražde imao dva puta manje prihode od Posavskog kantona kao kantona koji je u tom periodu poslije Bosansko-podrinjskog kantona Goražde imao najmanje prihode u Federaciji Bosne i Hercegovine, iako je pretrpio najveća razaranja i imao najveće potrebe za obnovom infrastrukture, kao i višestruko veći procenat učešća stradalog i oboljelog stanovništva u ukupnom broju stanovnika.

To je za poslijedicu imalo višegodišnje neadekvatno pružanje zdravstvene i socijalne zaštite građanima Bosansko-podrinjskog kantona Goražde te da su plate i naknade zaposlenih u institucijama Bosansko-podrinjskom kantonu Goražde do 2007.godine bile dva do tri puta manje nego plaće i naknade zaposlenih u institucijama Federacije Bosne i Hercegovine, odnosno dva do tri puta manje nego plaće i naknade zaposlenih u odgovarajućim institucijama u drugim kantonima, a iste su i danas usljed nedovoljnih prihoda koje Bosansko-podrinjski kanton Goražde ostvaruje zbog neadekvatne raspodjele javnih prihoda u Federaciji Bosne i Hercegovine, znatno manje nego plaće i naknade zaposlenih u institucijama Federacije Bosne i Hercegovine. Sve navedeno je imalo za posljedicu nedovoljnu obnovu i izgradnju infrastrukture, povećanje siromaštva, pad životnog standarda građana Bosansko-podrinjskog kantona Goražde i dovođenje istih u neravnopravan položaj u odnosu na druge u Federaciji Bosne i Hercegovine. Bitno je i napomenuti da su za razliku od uposlenika u institucijama drugih kantona, uposlenici institucija Bosansko-podrinjskog kantona Goražde u navedenom periodu pokazali veliku solidarnost i razumijevanje i odricali se dijela svojih primanja obzirom da su plaće i naknade bile manje od iznosa koji su bili zagarantovani kolektivnim ugovorom.

Dakle, iz navedenog se vidi da su Bosansko-podrinjskom kantonu Goražde kako bi se omogućilo funkcionisanje institucija sistema te kako bi se izgradila i održavala potrebna infrastruktura potrebna, ali i da su svih ovih godina bila potrebna značajno veća finansijska sredstva od onih koja je dobijao, kako kroz raspodjelu javnih prihoda tako i kroz grant koji je Bosansko-podrinjski kanton Goražde gotovo svake godine dobijao od Federacije Bosne i Hercegovine te je zbog toga neophodno da se pitanje finansiranja Bosansko-podrinjskog kantona Goražde adekvatno i trajno riješi i to upravo kroz raspodjelu javnih prihoda.

Na opravdanost i neophodnost povećanja vlastitih prihoda, odnosno veće potpore Bosansko-podrinjskom kantonu Goražde ukazuje činjenica da iako je na području Kantona zahvaljujući prije svega investicijama određenih privrednih subjekata u zadnjih nekoliko godina ostvaren značajan ekonomski razvoj, Bosansko-podrinjski kanton Goražde je još uvijek jedno od najnerazvijenijih područja u Bosni i Hercegovini, što ukazuje na to koliko je ranije bilo loše stanje na području Kantona.

Zbog svega navedenog kriteriji za raspodjelu sredstava, odnosno sama raspodjela su uvijek trebali biti određeni tako da isti budu u vezi sa svim nadležnostima kantona koje su utvrđene Ustavom Federacije Bosne i Hercegovine, jer bi se na taj način omogućilo kantonima da finansiraju, a samim tim i izvršavaju svoje ustavne nadležnosti.

**2. RASPODJELA JAVNIH PRIHODA OD INDIREKTNIH POREZA PO KANTONIMA U SKLADU SA POSTOJEĆIM KRITERIJIMA I PONDERIMA**

Kriteriji i procentualni odnosi raspodjele javnih prihoda Federacije Bosne i Hercegovine su određeni Zakonom o pripadnosti javnih prihoda u Federaciji BIH („Službene novine Federacije BiH”, br. 22/06, 43/08, 22/09 i 35/14). Zakonom je uređena pripadnost javnih prihoda koji su ustanovljeni zakonima na teritoriji Federacije. Usvojen je kao rješenje pitanja raspodjele prihoda od indirektnih poreza u Federaciji nakon uvođenja poreza na dodatnu vrijednost (PDV) u BiH, sa primjenom od 01.01.2006. godine. U članu 20. Zakona o pripadnosti javnih prihoda u FBiH definisano je da prilikom izrade formula prikazanih u ovom Zakonu, Federalno ministarstvo finansija koristi podatke Federalnog zavoda za statistiku i/ili Agencije za statistiku BiH. odnosno, članom 12a stav 2. utvrđeno je da će Federalno ministarstvo finansija donijeti „Uputstvo kojim se određuju pojedinačna učešća kantona, jedinica lokalne samouprave i nadležnih javnih kantonalnih ustanova za ceste u prihodima od indirektnih poreza i načina raspoređivanja tih prihoda“ na godišnjem nivou. Za 2015. godinu, Uputstvo je doneseno i objavljeno u „Službenim novinama Federacije BiH“ br. 105/14, od 26.12.2014. godine (str. 51).

Za 2015. godinu, raspodjela javnih prihoda od indirektnih poreza između korisnika u Federaciji BiH vrši se na osnovu kriterija, prema kojem se u Budžet Federacije, od ukupno doznačenih sredstava od indirektnih poreza usmjerava 36,20%, kantonima 51,48%, jedinicama lokalne samouprave 8,42% i Direkciji za ceste 3,9%. Raspodjela javnih prihoda Federacije Bosne i Hercegovine sa Jedinstvenog računa (JR)[[1]](#footnote-2) nakon otplate vanjskog duga, prema projekciji za 2015. godinu, prikazana je u tabeli 1. Projicirani iznos javnih prihoda FBiH, nakon otplate vanjskog duga za 2015. godinu, iznosi 2.333.467.383 KM. U ovom iznosu 844.715.193 KM (36,20%) čine sredstva Budžeta FBiH, 91.005.228 KM (3,90%) sredstva predviđena za Direkciju za ceste, 1.201.269.009 KM (51,48%) sredstva predviđena za kantone FBiH i 196.477.954 KM (8,42%) sredstva predviđena za općine i gradove FBiH.

**Tabela 1.** Projicirani iznosi raspodjele javnih prihoda Federacije BiH sa JR nakon otplate vanjskog duga, za 2015. godinu

|  |  |
| --- | --- |
| **Udio Federacije u prihodima sa JR nakon otplate vanjskog duga**  | **2.333.467.383 KM**  |
| Udio FBiH prihoda sa JR za Budžet Federacije  | **36,20%**  |
| **Sredstva Budžeta FBiH sa JR**  | 844.715.193 KM  |
| Udio FBiH prihoda sa JR za Direkciju za ceste  | **3,90%**  |
| Sredstva Direkcije za ceste sa JR  | 91.005.228 KM  |
| **Udio FBiH prihoda sa JR za kantone**  | **51,48%**  |
| Sredstva kantona sa JR  | 1.201.269.009 KM  |
| **Udio FBiH prihoda sa JR za općine i gradove**  | **8,42%**  |
| Sredstva općina i gradova sa JR  | 196.477.954 KM  |

Pri raspodjeli 51,48% javnih prihoda FBiH sa JR (nakon otplate vanjskog duga) predviđenih za kantone primjenjuju se 4 kriterija (tabela 2.):

1. po stanovniku, prema kojem se raspoređuje udio od 57,00% ukupnih sredstava,

2. po km2, prema kojem se raspoređuje udio od 6,00% ukupnih sredstava,

3. po učeniku osnovne škole, prema kojem se raspoređuje udio od 24,00% ukupnih sredstava i

4. po učeniku srednje škole, prema kojem se raspoređuje udio od 13,00% ukupnih sredstava.

Dodatni kriteriji koji se primjenjuju za 4 kantona FBiH su ponderi koji se obračunavaju uz sva 4 kriterija raspodjele javnih prihoda. Ponderi iznose 2,0 za Kanton Sarajevo, 1,8 za Bosansko-podrinjski kanton, 1,5 za Posavski kanton i 1,1 za Kanton 10

Slijedom navedenih kriterija, dobiveni su projicirani iznosi raspodjele javnih prihoda FBiH sa JR (nakon otplate vanjskog duga) za 2015. godinu, pri čemu se iznos od 1.201.269.009 KM raspoređuje na 684.723.335 KM po kriteriju stanovnika, 72.076.141 KM po kriteriju površine u km2, 288.304.562 KM po kriteriju učenika osnovne škole i 156.164.971 KM po kriteriju učenika srednje škole.

Dobiveni pojedinačni iznosi u KM po osnovu kriterija stanovništva, koji se množi sa datim pokazateljem, također, su prikazani u tabeli 2., i prema projekciji za 2015. godinu iznose 241,7 KM po stanovniku.

**Tabela 2.** Kriteriji raspodjele javnih prihoda FBiH sa JR (nakon otplate vanjskog duga), predviđenih za kantone, sa projiciranim iznosima za 2015. godinu

|  |  |  |
| --- | --- | --- |
| **Kriterij**  | **Iznos (KM)**  | **Udio**  |
| **Udio prihoda FBiH sa JR nakon otplate vanjskog duga iskorišten za kantone**  | 1.201.269.009  | 51,48%  |
| **Kriteriji raspodjele za kantone prikazani kao udio u ukupnoj sumi sredstava**  |
| **Po stanovniku**  | **684.723.335**  | **57,00%**  |
| **Po km2**  | **72.076.141**  | **6,00%**  |
| **Po učeniku osnovne škole**  | **288.304.562**  | **24,00%**  |
| **Po učeniku srednje škole**  | **156.164.971**  | **13,00%**  |
| **Dodatni ponderi za 4 kantona FBiH**  |
| Dodatni ponder za Kanton Sarajevo  | 2,0  |
| Dodatni ponder za Bosansko-podrinjski kanton  | 1,8  |
| Dodatni ponder za Kanton 10  | 1,1  |
| Dodatni ponder za Posavski kanton  | 1,5  |
| **Izračuni suma dijela za sva 4 kriterija**  |
| Suma dijela po stanovniku  | 241,7 KM  |
| Suma dijela po km2  | 2.533,8 KM  |
| Suma dijela po učeniku osnovne škole  | 1.206 KM  |
| Suma dijela po učeniku srednje škole  | 1.228 KM  |

Iz naprijed navedenog se vidi da se od ukupnog iznosa od 1.201.269.009 KM čak 684.723.335 KM raspoređuje po kriteriju stanovnika što ukazuje da je tom kriteriju dat dominantan značaj i da je broj stanovnika kao kriterij najznačajniji, što je pogrešno jer se sredstva ne raspoređuju i doznačavaju stanovništvu već se raspoređuju po kantonima kako bi isti bili u mogućnosti da izvršavaju svoje ustavom dodijeljene nadležnosti, odnosno kako bi isti bili u mogućnosti da zadovolje potrebe stanovništva, odnosno da pruže stanovništvu odgovarajuće usluge.

**Tabela 3.** Obračun koeficijenata učešća kantona u javnim prihodima FBiH sa JR (nakon otplate vanjskog duga) po postojećim kriterijima i ponderima, sa projiciranim iznosima za 2015. godinu

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Kanton  | Broj stano-vnika  | Broj stano-vnika sa ponderima  | Ukupno KM po kriteriju stanovnika (ponderisano)  | Površi-na u km2  | Površina sa ponde-rima u km2  | Ukupno KM po kriteriju površine (ponderisano)  | Broj učenika OŠ  | Broj učenika OŠ (ponde-risano)  | Ukupno KM po kriteriju broja učenika OŠ (ponderisano)  | Broj učenika SS  | Broj učenika u SŠ (ponde-risano)  | Ukupno KM po kriteriju broja učenika SS (ponde-risano)  | Ukupno prihodi po modelu (ukupni prihodi)  | Koeficijenti  |
| **1**  | **2**  | **3 = 2 \* ponder**  | **4 = 3 \*** 241,7  | **5**  | **6 = 5 \* ponder**  | **7 = 6 \*** 2.533,8  | **8**  | **9 = 8 \* ponder**  | **10 = 9 \*** 1.206  | **11**  | **12 = 11 \* ponder**  | **13 = 12 \*** 1.228  | **14** **(4+7+10+13)**  | **15**  |
| Unsko-sanski  | 287.621  | 287.621  | 69.512.374  | 4.125,0  | 4.125  | 10.451.880  | 25.758  | 25.758  | 31.064.786  | 11.904  | 11.904  | 14.622.386  | **125.651.426**  | **10,460%**  |
| Posavski  | 38.960  | 58.440  | 14.123.806  | 324,6  | 487  | 1.233.702  | 3.061  | 4.592  | 5.537.463  | 1.670  | 2.505  | 3.077.039  | **23.972.010**  | **1,996%**  |
| Tuzlanski  | 498.911  | 498.911  | 120.577.037  | 2.649,0  | 2.649  | 6.712.007  | 40.028  | 40.028  | 48.274.759  | 22.484  | 22.484  | 27.618.425  | **203.182.229**  | **16,914%**  |
| Zeničko-dobojski  | 398.655  | 398.655  | 96.347.121  | 3.343,3  | 3.343  | 8.471.217  | 35.228  | 35.228  | 42.485.840  | 17.900  | 17.900  | 21.987.627  | **169.291.806**  | **14,093%**  |
| Bosansko-podrinjski  | 32.428  | 58.370  | 14.106.985  | 504,6  | 908  | 2.301.390  | 2.061  | 3.710  | 4.474.111  | 1.242  | 2.236  | 2.746.119  | **23.628.605**  | **1,967%**  |
| Srednjobosa-nski kanton  | 253.149  | 253.149  | 61.181.165  | 3.189,0  | 3.189  | 8.080.254  | 23.671  | 23.671  | 28.547.812  | 13.402  | 13.402  | 16.462.468  | **114.271.699**  | **9,513%**  |
| Hercegova.-neretvanski | 224.388  | 224.388  | 54.230.194  | 4.401,0  | 4.401  | 11.151.206  | 18.283  | 18.283  | 22.049.751  | 11.170  | 11.170  | 13.720.771  | **101.151.921**  | **8,420%**  |
| Zapadnohe-govački | 81.570  | 81.570  | 19.713.875  | 1.362,2  | 1.362  | 3.451.528  | 8.754  | 8.754  | 10.557.541  | 4.494  | 4.494  | 5.520.246  | **39.243.189**  | **3,267%**  |
| Kanton Sarajevo  | 442.669  | 885.338  | 213.968.890  | 1.276,9  | 2.554  | 6.470.791  | 36.483  | 72.966  | 87.998.803  | 18.966  | 37.932  | 46.594.115  | **355.032.599**  | **29,555%**  |
| Kanton 10  | 78.849  | 86.734  | 20.961.888  | 4.934,1  | 5.428  | 13.752.166  | 5.513  | 6.064  | 7.313.696  | 2.824  | 3.106  | 3.815.775  | **45.843.525**  | **3,816%**  |
| **UKUPNO**  | 2.337.200  | 2.833.176  | 684.723.335  | 26.109,7  | 28.446  | 72.076.141  | 198.840  | 239.054  | 288.304.562  | 106.056  | 127.133  | 156.164.971  | **1.201.269.009**  | **100,000%**  |

*Izvor: Federacija Bosne i Hercegovine u brojkama 2014, Federalni zavod za statistiku, Sarajevo, 2014.; „Uputstvo kojim se određuju pojedinačna učešća kantona, jedinica lokalne samouprave i nadležnih javnih kantonalnih ustanova za ceste u prihodima od indirektnih poreza i načina raspoređivanja tih prihoda“ koje Federalno ministarstvo finansija donosi na godišnjem nivou.*

Model obračuna koeficijenta učešća kantona u javnim prihodima FBiH sa JR (nakon otplate vanjskog duga) i pripadajući iznosi, prikazani su u tabeli 3. Za svaki kanton FBiH dat je broj stanovnika i ponderisan broj stanovnika (kolone 2 i 3), površina i ponderisani iznos površine (kolone 5 i 6), broj učenika osnovne škole i ponderisani broj učenika osnovne škole (kolone 8 i 9), broj učenika srednje škole i ponderisani broj učenika srednje škole (kolone 11 i 12). Za svaki pokazatelj, obračunat je ukupan iznos sredstava u KM, koja se raspoređuju po datom kriteriju (kolone 4, 7, 10 i 13). Ukupni prihodi koji se raspoređuju za svaki pojedinačni kanton, prikazani su u koloni 14 i dobiveni su sabiranjem kolona 4, 7, 10 i 13. Obračunati koeficijenti u koloni 15 predstavljaju procente učešća kantona u ukupnim javnim prihodima FBiH, koja su predviđena za raspodjelu kantonima.

**Tabela 4.** Projekcije raspodjele javnih prihoda od indirektnih poreza u 2015. godini za kantone FBiH, po postojećim kriterijima i ponderima

|  |  |  |
| --- | --- | --- |
| **Raspodjela prihoda**  | **Prihodi po kantonima**  | **Prihodi kantona po stanovniku**  |
| **Kanton**  | **Udio prihoda**  | **Iznos (KM)**  | **Broj stanovnika**  | **Iznos (KM)**  |
| Unsko-sanski kanton  | 10,460%  | 125.651.426  | 287.621  | 437  |
| Posavski kanton  | 1,996%  | 23.972.010  | 38.960  | 615  |
| Tuzlanski kanton  | 16,914%  | 203.182.229  | 498.911  | 407  |
| Zeničko-dobojski kanton  | 14,093%  | 169.291.806  | 398.655  | 425  |
| Bosansko-podrinjski kanton  | 1,967%  | 23.628.605  | 32.428  | 729  |
| Srednjobosanski kanton  | 9,513%  | 114.271.699  | 253.149  | 451  |
| Hercegovačko-neretvanski kanton  | 8,420%  | 101.151.921  | 224.388  | 451  |
| Zapadnohercegovački kanton  | 3,267%  | 39.243.189  | 81.570  | 481  |
| Kanton Sarajevo  | 29,555%  | 355.032.599  | 442.669  | 802  |
| Kanton 10  | 3,816%  | 45.843.525  | 78.849  | 581  |
| **UKUPNO**  | 100,000%  | 1.201.269.009  | **2.337.200**  | 514  |

Projekcije raspodjele javnih prihoda od indirektnih poreza u 2015. godini za kantone Federacije BiH iznose 1.201.269.009 KM (tabela 4.), pri čemu se najveći udio od 29,555% odnosi na Kanton Sarajevo, te prema navedenim kriterijima i projekcijama ovom Kantonu u 2015. godini pripada suma prihoda od 355.032.599 KM. Drugi kanton po veličini pripadajućih prihoda jeste Tuzlanski kanton s udjelom od 16,914% odnosno 203.182.229 KM, a zatim slijede Zeničko-dobojski kanton (14,093%) te Unsko-sanski kanton (10,460%). Ostali kantoni pojedinačno, u ukupnoj raspodjeli prihoda indirektnih poreza, zauzimaju udjele manje od 10%. Ukoliko se navedena raspodjela javnih prihoda po kantonima stavi u omjer sa brojem stanovnika, uočava se da Kantonu Sarajevo sa 442.669 stanovnika pripada 355.032.599 KM odnosno 802 KM po stanovniku, dok Tuzlanskom kantonu, sa 498.911 stanovnika pripada 203.182.229 KM odnosno 407 KM po stanovniku, što je posljedica posebnih rashodovnih potreba Kantona Sarajevo te je neophodno kako bi raspodjela javnih prihoda od indirektnih poreza bila pravedna te kako bi svi kantoni bili u mogućnosti da podjednako bez obzira na starosnu, zdravstvenu i socijanu strukturu stanovništva izvršavaju svoje ustavne nadležnosti ,što će se vidjeti u nastavku teksta iz analize potreba za izdvajanja po kantonima na ime civilnih žrtava rata kao primjera različitih rashodovnih potreba kantona, odnosno velikih razlika u pogledu socijalne i zdravstvene strukture stanovništva.

**3. NEIZGRAĐENOST INFRASTRUKTURE KAO UZROK POSEBNIH RASHODOVNIH POTREBA**

U Federaciji Bosne i Hercegovine postoji velika razlika u pogledu izgrađenosti infrastrukture i to do te mjere da imamo naprimjer kantone čiji su centri povezani autoputem, kantone koji imaju željezničku infrastrukturu ili koji imaju izuzetno vrijedne elektroenergetske objekte, itd. dok s druge strane imamo kantone kao što je Bosansko-podrinjski kanton Goražde koji imaju izuzetno nerazvijenu infrastrukturu što značajno onemogućava i usporava ekonomski razvoj istih, a stanovnike istih u pogledu kvalitete i uslove života stavlja u neravnopravan položaj u odnosu na stanovnike kantona sa razvijenijom infrastrukturom. Razlike u pogledu izgrađenosti infrastrukture su takve i tolike da je Bosansko-podrinjski kanton Goražde još uvijek jedno od najnerazvijenijih područja u Bosni i Hercegovini iako je na području Bosansko-podrinjskog kantona Goražde zahvaljujući prije svega investicijama određenih privrednih subjekata u zadnjih nekoliko godina ostvaren značajan ekonomski razvoj.

Navedeno je poslijedica težine ratnih djejstava, ali u dobroj mjeri i poslijedica neadekvatne i nepravedne raspodjele prihoda, posebno u periodu do 2006. godine. Naime u ratnom periodu, neposredno prije osnivanja Bosansko-podrinjskog kantona Goražde, područje Kantona odnosno općina koje su ušle u sastav Bosansko-podrinjskog kantona Goražde su pretrpila najveća razaranja tako da su značajna sredstva bila a i danas su potrebna za obnovu infrastrukture, finansiranje obrazovanja, socijalne i zdravstvene zaštite te finansiranje uspostave i jačanja institucija sistema. Posebno treba naglasiti da od tri općine koje su ušle u sastav Bosansko-podrinjskog kantona Goražde dvije nisu samoodržive te da Kanton svake godine istima doznačava značajna finansijska sredstva kako bi mogle funkcionisati , kao i da iste nisu ni prije rata imale potrebnu infrastrukturu. U tom poslijeratnom periodu raspodjela prihoda je bila takva da je Bosansko-podrinjski kanton Goražde iako je imao najveće potrebe za obnovom infrastrukture kao i višestruko veći procenat učešća stradalog i oboljelog stanovništva u ukupnom broju stanovnika, imao dva puta manje prihode od Posavskog kantona kao kantona koji je u tom periodu poslije Bosansko-podrinjskog kantona Goražde imao najmanje prihode u Federaciji Bosne i Hercegovine. Pored toga, dvije općine sa područja Bosansko-podrinjskog kantona Goražde su bile a i danas su među tri općine sa najmanjim prihodima u Federaciji BiH, a sve općine sa područja Bosansko-podrinjskog kantona Goražde zajedno su imale a imaju i danas manje prihode i manji budžet od većine općina u Federaciji Bosne i Hercegovine. To je za posljedicu imalo višegodišnje neadekvatno pružanje zdravstvene i socijalne zaštite građanima Bosansko-podrinjskog kantona Goražde te da su plate i naknade zaposlenih u institucijama Bosansko-podrinjskom kantonu Goražde su do 2007.godine bile dva do tri puta manje nego plaće i naknade zaposlenih u institucijama Federacije Bosne i Hercegovine,, odnosno dva do tri puta manje nego plaće i naknade zaposlenih u odgovarajućim institucijama u drugim kantonima.

Iako je, kao što je naprijed navedeno, na području Bosansko-podrinjski kanton Goražde u zadnjih nekoliko godina ostvaren značajan ekonomski razvoj i iako su prihodi značajno povećani, Bosansko-podrinjski kanton Goražde i danas ima najmanje prihode u Federaciji Bosne i Hercegovine a dvije općine sa područja Bosansko-podrinjskog kantona Goražde su i danas među tri općine sa najmanjim prihodima u Federaciji BiH. Pored toga bitno je napomenuti da sve općine sa područja Bosansko-podrinjskog kantona Goražde zajedno imaju manje prihode i manji budžet od npr. sedam općina iz Tuzlanskog kantona i šest općina Zeničko-dobojskog kantona, dok recimo Općina Tuzla kao i još nekoliko najrazvijenijih općina u Federaciji Bosne i Hercegovine imaju veći budžet i od samog Bosansko-podrinjskog kantona Goražde. Dakle, navedeni kantoni sa velikim brojem razvijenih općina imaju znatno veći priliv sredstava na ime javnih prihoda na područje kantona što omogućava adekvatno finansiranje potreba stanovništva, izgradnju potrebne infrastrukture, što je svakako pretpostavka za ekonomski razvoj.

Iz naprijed navedenih razloga, Bosansko-podrinjski kanton Goražde nije bio u mogućnosti da obnovi i izgradi neophodnu infrastrukturu, a ulaganja Federacije Bosne i Hercegovine u infrastrukturu na području istog su simbolična.

Pored toga što su ulaganja Federacije Bosne i Hercegovine u infrastrukturu na području Bosansko-podrinjskog kantona Goražde do sada bila simbolična, bitno je napomenuti da je u dosadašnjem periodu bilo simbolično finansiranje projekata na području Bosansko-podrinjskog kantona Goražde od strane Federacije Bosne i Hercegovine, odnosno federalnih ministarstava, dok su u drugim kantonima iz Budžeta Federacije Bosne i Hercegovine ali i od strane javnih preduzeća koja su u vlasništvu Federacije Bosne i Hercegovine, finansirani brojni projekti te su u te kantone usmjerena značajna sredstva za te projekte kao i za izgradnju infrastrukture. Zbog toga je Bosansko-podrinjski kanton Goražde u izgradnju i obnovu vitalne infrastrukture koju je u velikom broju kantona finansirala Federacije Bosne i Hercegovine iz svog Budžeta bio prinuđen da finansira iz kreditnih sredstava te je zbog toga trenutno u situaciji da se prema Zakonu o dugu, zaduženju i garancijama u Federaciji Bosne i Hercegovine ne može dodatno zadužiti te na taj način finansirati neophodnu daljnju dogradnju i izgradnju infrastrukture.

Iz naprijed navedenih razloga, obnovljena postojeća infrastruktura na području Bosansko-podrinjskog kantona Goražde, a posebno općina koje nisu samoodržive i koje nisu ni prije rata imale potrebnu infrastrukturu, je nedovoljna i ne može zadovoljiti osnovne potrebe Kantona odnosno, privrednih subjekata sa područja Kantona, a posebno ne može zadovoljiti potrebe izvozno orjentisanih privrednih subjekata. Zbog toga su potrebna značajna sredstva kako bi se ista dogradila, odnosno kako bi se izgradila infrastruktura koja nedostaje a koja je neophodna. Kako bi vam predočili kakvo je stanje infrastrukture navodimo slijedeće primjere:

* Sarajevo je jedini grad u Federaciji Bosne i Hercegovine sa kojim je Bosansko-podrinjski kanton Goražde povezan cestovno i to magistralnim putem koji gotovo cijelim dijelom prolazi kroz Republiku Srpsku (dakle institucije Federacije Bosne i Hercegovine ne održavaju ni tu jedinu putnu komunikaciju)
* kroz Bosansko-podrinjski kanton Goražde prolazi svega cca 30 km magistralnog puta tako da institucije Federacije Bosne i Hercegovine održavaju samo tu putnu komunikaciju a ulaganja u istu su od osnivanja Kantona simbolična. Sve druge putne komunikacije na području Bosansko-podrinjskog kantona Goražde održavaju uglavnom Kanton, odnosno općine koje ulaze u sastav Kantona i iste su u izuzetno lošem stanju (značajan broj tih komunikacija su makadamski putevi tako da smo jedini kanton u Federaciji Bosne i Hercegovine gdje je neka lokalna zajednica sa sjedištem Kantona povezana makadamskim putem)
* na području Bosansko-podrinjskog kantona Goražde nema željezničke infrastrukture
* pitanje vodosnabdijevanja Goražda je riješeno kreditnim zaduženjem Bosansko-podrinjskog kantona Goražde, dok je Federacija Bosne i Hercegovine finansirala rješavanje istog pitanja u velikom broju gradova u nekim drugim kantonima, itd.

U vezi sa navedenim, bitno je napomenuti da najveći i najznačajniji privredni subjekti s područija Bosansko-podrinjskog kantona Goražde su izvozno orjentisani, što ima za posljedicu dodatno umanjenje prihoda Bosansko-podrinjskog kantona Goražde, ali u isto vrijeme utječe na smanjenje vanjsko-trgovinskog deficita što je u interesu Federacije Bosne i Hercegovine, ali i države Bosne i Hercegovine. Zbog navedenog, Bosansko-podrinjski kanton Goražde je jedini kanton u Federaciji Bosne i Hercegovine u kojem je već godinama uvoz manji od izvoza, a taj pozitivan trend rasta izvoza roba s područja Bosansko-podrinjskog kantona Goražde je nastavljen, te je isti najveći ne samo u Federacije Bosne i Hercegovine, već i na nivou države Bosne i Hercegovine.

**Tabela 5.** Pokrivenost uvoza izvozom u Bosni i Hercegovini po kantonima i regijama za 2013 i 2014. Godinu

 **U 000 KM ( osim vrijednosti per kapita )**

|  |  |  |  |  |  |
| --- | --- | --- | --- | --- | --- |
| Kantoni - Naziv | 01.-12.2013.Pokrivenost Saldo Uvoz+izvoz | 01.-12.2014..Pokrivenost Saldo Uvoz+izvoz |  Br.stan | 01.-12.2013.Uvoz/St Izvoz/St (Uv+iz)St  |  01.12.2014.Uvoz/St Izvoz/St (Uv+Oz)St |
| 1  | Unsko-sanski kanton |  75,61 | -68.292 | 491.663 | 76,46 | -69.674 | 522.317 | 299.343 | 935,31 | 707,17 | 1.642,47 | 988,82 | 756,06 | 1.744,88 |
| 2 | Posavski kanton | 72,21 | -35.100 | 217.484 | 70,60 | -39.094 | 226.894 | 48.089 | 2.626,21 | 1.896,31 | 4.522,52 | 2.765,58 | 1.952,63 | 4.718,21 |
| 3 | Tuzlanski kanton | 83,81 | -202.051 | 2.293.743 | 87,35 | -163.604 | 2.422.543 | 477.278 | 2.614,61 | 2.191,27 | 4.805,88 | 2.709,27 | 2.366,48 | 5.075,75 |
| 4 | Zeničko-dobojski kanton | 109,89 | 145.170 | 3.080.593 | 105,10 | 81,910 | 3.294.020 | 385.067 | 3.811,57 | 4.188,57 | 8.000,15 | 4.170,85 | 4.383,56 | 8.554,41 |
| 5 | Bosansko-podrinjski  | 134,73 | 33.264 | 224.850 | 135,40 | 41.997 | 279.286 | 25.336 | 3.780,90 | 5.093,83 | 8.874,73 | 4.682,83 | 6.340,44 | 11.023,27 |
| 6 | Srednjebosanski kanton | 72,49 | -202.734 | 1.271.349 | 72,09 | -225.115 | 1.388.133 | 273.149 | 2.698,31 | 1.956,10 | 4.654,41 | 2.953,05 | 2.128,91 | 5.081,96 |
| 7 | Hercegovačko-neretvanski |  64,26 | -379.785 | 1.745.424 | 60,82 | -371.225 | 1.523.854 | 236.278 | 4.497,26 | 2.889,90 | 7.387,16 | 4.010,27 | 2.439,14 | 6.449,41 |
| 8. | Zapadno-hercegovački |  31,59 | -669.429 | 1.287.708 | 36,38 | -694.893 | 1.489.597 | 97.893 | 9.996,31 | 3.157,93 | 13.154,24 | 11.157,54 | 4.059,04 | 15.216,58 |
| 9 | Kanton Sarajevo |  28,85 | -2.373.525 | 4.298.459 | 28,30 | -2.493.076 | 4.461.062 | 438.443 | 7.608,72 | 2.195,19 | 9.803,92 | 7.930,49 | 2.244,29 | 10.174,78 |
| 10 | Kanton 10 |  49,61 | -82.161 | 243.939 | 53,90 | -67.722 | 226.094 | 90.727 | 1.797,15 | 891,57 | 2.688,72 | 1.619,23 | 872,79 | 2.492,02 |
|  | Federacija BiH |  59,61 | -3.834.643 | 15.155.211 | 59,66 | -4.000.496 | 15.833.800 | 2.371.603 | 4.003,59 | 2.386,69 | 6.390,28 | 4.181,62 | 2.494,79 | 6.676,41 |
|  | Brčko Distrikt BiH |  46,61 | -255.905 | 702.783 | 40,19 | -286.365 | 671.160 | 93.028 | 5.152,69 | 2.401,85 | 7.554,54 | 5.146,43 | 2.068,17 | 7.214,60 |
|  | Banja Luka |  48,93 | -1.602.875 | 4.674.066 | 51,74 | 1.533.285 | 4.821.286 | 597.532 | 5..252,39 | 2.569,90 | 7.822,29 | 5.317,35 | 2.751,32 | 8.068,67 |
|  | Doboj |  85,65 | -79.490 | 1.028.190 | 52,74 | -417.435 | 1.349.194 | 226.523 | 2.444,96 | 2.094,05 | 4.539,01 | 3.899,45 | 2.056,65 | 5.956,10 |
|  | Bijeljina |  60,95 | -234.579 | 966.886 | 63,99 | -228.227 | 1.039.306 | 298.255 | 2.014,16 | 1.227,65 | 3.241,81 | 2.124,91 | 1.359,71 | 3.484,62 |
|  | Istočno Sarajevo | 62,35 | -50.269 | 216.792 | 66,90 | -44.734 | 225.554 | 131.912 | 1.012,27 | 631,19 | 1.643,46 | 1.024,50 | 685,38 | 1.709,88 |
|  | Trebinje | 146,59 | 72.616 | 384.339 | 134,87 | 50.997 | 343.473 | 72.769 | 2.141,87 | 3.139,77 | 5.281,63 | 2.009,62 | 2.710,42 | 4.720,04 |
|  | Republika Srpska |  58,66 | -1.894.597 | 7.270.274 | 56,33 | -2.172.684 | 7.778.813 | 1.326.991 | 3.453,25 | 2.025,51 | 5.478,77 | 3.749,65 | 2.112,35 | 5.861,99 |
|  | UKUPNO |  57,87 | -6.257.887 | 23.450.357 | 56,62 | -6.849.295 | 24.728.985 | 3.791.622 | 3.917,62 | 2.267,17 | 6.184,78 | 4.164,22 | 2.357,79 | 6.522,01 |

Kao što se vidi iz tabele broj 5., pokrivenost uvoza izvozom iznosi 135,40 % ( na svaki 100 KM uvezene robe i usluga izvezeno je 135,40 KM ) što predstavlja najveću pokrivenost uvoza izvozom u Federciji Bosne i Hercegovine. Osim Bosansko-podrinjskog kantona Goražde platni suficit u spoljnotrgovinskoj razmjeni u državi BiH ostvarilo je još samo Trebinje, čija pokrivenost uvoza izvozom iznosu 134,87%, i Zeničko-dobojski kanton 105,10% ,a svi ostali kantoni u Federaciji Bosne i Hercegovine, regije u Republici Srpskoj i Brčko distrikt imaju izrazito negativan spoljni-trgovinski platni bilans.

U vezi s navedenim, bitno je napomenuti da je u periodu od 01.01-31.12. 2014 godine na područje Bosansko-podrinjskog kantona Goražde uvezeno roba i usluga u vrijednosti 118.644.000 KM, što je za 22.851.000 KM, odnosno 23,85 % više nego u istom periodu 2013.godine. Bitno je napomenuti da je u navedenom periodu Bosansko-podrinjski kanton Goražde učestvovao sa 1,20 % u ukupnom uvozu roba u Federacije Bosne i Hercegovine, odnosno sa 0,75 % u ukupnom uvozu roba Bosne i Hercegovine. U posmatranom periodu s područja Bosansko-podrinjskog kantona Goražde izvezeno je roba i usluga u vrijednosti 160.641.00 KM, što je 31.584.000 KM, odnosno 24,47% više nego u istom periodu prethodne godine. Bosansko-podrinjski kanton Goražde u ukupnom izvozu roba i usluga s područja Federacije Bosne i Hercegovine učestvuje sa 2,72 %, odnosno sa 1,80 % u ukupnom izvozu roba Bosne i Hercegovine. U strukturi uvezenih roba najviše učestvuje repromaterijal koji koriste privredna društva koji su ujedno i najveći izvoznici s našeg kantona, a što implicira i rastu izvoza. Iz navedenog razloga, rast izvoza je brži i veći od rasta uvoza. U ove izvozne rezultate nije uračunat izvoz svih privrednih društava, među kojima su i neki od najvećih privrednih subjekata, odnosno među kojima su i privredni subjekti koji trenutno imaju najveći broj zaposlenih na području Bosansko-podrinjskog kantona Goražde obzirom da isti svoje spoljnotrgovinsko poslovanje obavljaju preko ili u okviru privrednog društva koje je registrovano van područja Bosansko-podrinjskog kantona Goražde.

U vezi s navedenim, bitno je napomenuti da razvojna ekonomska politika u svakoj zemlji podrazumijeva direktno i indirektno stimulisanje izvozno orjentisane proizvodnje. Kada se govori o indirektnom stimulisanju izvozno orjentisane proizvodnje uvijek se misli na stvaranje povoljnijih uslova za poslovanje kroz izgradnju i održavanje potrebne infrastrukture, te izgradnu jakih i efikasnih institucija sistema. Za sve navedeno Bosansko-podrinjskom kantonu Goražde su potrebna značajno veća sredstva od onih koja su do sada bila na raspolaganju, a ista bi, imajući u vidu značaj pokrivenosti uvoza izvozom za svaku državu, Bosansko-podrinjskom kantonu Goražde trebalo obezbijediti prilikom raspodjele prihoda ili na neki drugi način.

**4. SOCIJALNA I ZDRAVSTVENA STRUKTURA STANOVNIŠTVA KAO UZROK POSEBNIH RASHODOVNIH POTREBA**

Iako se u Federaciji Bosne i Hercegovine i danas vrši neadekvatna i nepravedna raspodjela prihoda, a postoje određene inicijative i prijedlozi određenih kantona koji su usmjereni u pravcu da ista bude još neadekvatnija i nepravednija. Naime, u tim inicijativama se predlaže da se prilikom raspodjele uzimaju samo određeni kriteriji koji odgovaraju određenim kantonima, a sve kako bi se za taj kanton obezbijedila dodatna sredstva koja su neophodna za saniranje deficita koji je nastao kao posljedica loših zakonskih rješenja vezano za zaduživanje i otplatu dugova, što utiče na smanjenje ukupnih javnih prihoda koji se raspoređuju između korisnika u Federaciji Bosne i Hercegovine, ali i kao posljedica nedostatka finansijske discipline i neblagovremenog provođenja određenih reformi u tim kantonima.

Kod takve raspodjele kakva se predlaže, ponovo bi najgoru poziciju imao Bosansko-podrinjski kanton Goražde jer se raspodjela nije vršila na osnovu kriterija koji su u vezi sa nadležnostima kantona, a koji odgovaraju Bosansko-podrinjskom kantonu Goražde, već su se u obzir uzimali uglavnom samo oni kriteriji koji ne odgovaraju Bosansko-podrinjskom kantonu Goražde. Naime, izostavljanje određenih kriterija koji bi imajući u vidu ustavne nadležnosti kantona trebali obavezno biti kriteriji za raspodjelu je donekle kompezovano uvođenjem pondera u važeći Zakon o pripadnosti javnih prihoda u Federaciji Bosne i Hercegovine, jer da nisu utvrđeni ponderi određeni kantoni koji imaju npr. procentualno veće učešće korisnika socijalne i zdravstvene zaštite po stanovnika ne bi bili u mogućnosti pružiti tu zaštitu svojim stanovnicima na onom nivou na kojem je ista u drugim kantonima, što je svakako neprihvatljivo. Naime, sve procjene i analize ukazuju da je broj korisnika socijalne i zdravstvene zaštite u Bosansko-podrinjskom kantonu Goražde višestruko veći nego u svim drugim kantonima, izuzev Sarajevskog kantona.

Da bi pokazali kakve su razlike između kantona u pogledu broja korisnika socijalne i zdravstvene zaštite uzećemo civilne žrtve rata kao uzorak obzirom da se radi o kategoriji koja prima određenu naknadu kao vid socijalne zaštite, a koja kao i druge kategorije korisnika socijane zaštite u značajnoj mjeri koristi zdravstvenu zaštitu. Navedena kategorija kao takva pokazuje i kakav je omjer, odnosno kakvo je i koliko učešće korisnika socijalne i zdravstvene zaštite po pojedinim kantonima. U isto vrijeme radi se o kategoriji koja prima naknadu jednim dijelom iz Budžeta Federacije a manjim dijelom iz budžeta kantona, tako da se radi o korisnicima koje su u pravo uvedeni u skladu sa zakonom donesenim na Federacije BiH tako da kantoni ne mogu manipulisati tim podacima.

**Tabela 6.** Pregled po kantonima potreba za izdvajanje sredstava na ime zbrinjavanja civilnih žrtava rata[[2]](#footnote-3)

|  |  |  |  |  |
| --- | --- | --- | --- | --- |
| **Kanton** | **Civilne žrtve rata****iznos (KM)** | **Broj stanovnika** | **Iznos po stanovniku (KM)** |  **Pregled za koliko su izdvajanja u BPK Goražde veća u odnosu na druge kantone**  |
| **Bosansko-podrinjski kanton (BPK Goražde)** | **1.178.421** | **32.428** | **36,339** | **100,00** |
| Posavski kanton |  | 38.960 |  |  |
| Tuzlanski kanton | 6.195.400 | 498.911 | 12,237 | **296,96** |
| Zeničko-dobojski kanton | 3.385.881 | 398.655 | 8,493 | **427,87** |
| Unsko-sanski kanton | 5.650.000 | 287.621 | 19,643 | **184,99** |
| Srednjobosanski kanton | 2.550.000 | 253.149 | 10,073 | **360,75** |
| Hercegovačko-neretvanski kanton | 3.775.000 | 224.388 | 16,823 | **216,00** |
| Zapadnohercegovački kanton | 280.000 | 81.570 | 3,432 | **1058,82** |
| Kanton Sarajevo | 15.770.100 | 442.669 | 35,625 | **102,00** |
| Kanton 10 | 350.000 | 78.849 | 4,438 | **818,81** |

Iz navedenog pregleda se vidi da su razlike po kantonima takve i tolike da određeni kantoni zaista imaju posebne rashodovne potrebe te da je neophodno uvođenje broja korisnika socijalne i zdravstvene zaštite kao novih kriterija prilikom raspodjele prihoda u Federaciji BiH , obzirom da navedeni podaci ukazuju da postojeći ponderi za posebne rashodovne potrebe nisu dovoljni, ali i da nisu pravilno određeni. Naime, obzirom da su navedene naknade za isti stepen invalidnosti iste u svim kantonima iz navedenog pregleda se vidi da je broj civilnih žrtava rata veći ili da je stepen njihove invalidnosti npr. u Bosansko-podrinjskom kantonu Goražde veći za 4,278 puta u odnosu na Zeničko-dobojski kanton, odnosno veći za 2,969 puta u odnosu na Tuzlanski kanton, dok su u odnosu na Zapadnohercegovački kanton veći za 10,588 puta. Čak je i u odnosu na Kanton Sarajevo koji ima veći ponder broj civilnih žrtava rata ili stepen njihove invalidnosti u Bosansko-podrinjskom kantonu Goražde veći za 1,02 puta.

Zbog navedenog smatramo da je neophodno Zakon o pripadnosti javnih prihoda u Federaciji Bosne i Hercegovine uskladiti sa Ustavom Federacije Bosne i Hercegovine i adekvatnom raspodjelom omogućiti kantonima, a posebno Bosansko-podrinjskom kantonu Goražde da finansiraju svoje ustavne nadležnosti što će omogućiti jednake uslove života svim stanovnicima na području cijele Federacije Bosne i Hercegovine.

**5. KOMPARATIVNI PRIKAZ RASPODJELE JAVNIH PRIHODA OD INDIREKTNIH POREZA U SKLADU SA POSTOJEĆIM KRITERIJIMA SA I BEZ PONDERA KOJI UKAZUJE NA NEOPHODNOST ZADRŽAVANJA PONDERA DO UVOĐENJA DODATNIH KRITERIJA ZA RASPODJELU**

Komparativni prikaz načina raspodjele prihoda od indirektnih poreza za kantone Federacije BiH, u skladu sa važećim zakonskim regulativama, kao i prikaz načina raspodjele prihoda od indirektnih poreza za kantone Federacije BiH, korištenjem postojećih kriterija, ali bez pondera koji se koriste za četiri kantona (Kanton Sarajevo, Posavski kanton, Kanton 10 i Bosansko-podrinjski kanton), predstavljen je tabelom 9. Iz tog prikaza se vidi da bi kod kantona koji imaju pondere a koji zaista i imaju posebne rashodovne potrebe došlo do smanjenja prihoda u toj mjeri da isti ne bi mogli izvršavati svoje osnovne funkcije. Naime, primjenom navedenog principa od 1.201.269.009 KM ukupnih prihoda od indirektnih poreza koji se raspoređuju kantonima, Bosansko-podrinjskom kantonu Goražde bi u 2015. godini pripalo 15.710.427,00 KM odnosno 1,308 % od ukupnih prihoda umjesto 23.628.605,00 KM odnosno 1,967 %, što je za 7.918.178,00 KM manje. U navedenom slučaju Bosansko-podrinjski kanton Goražde bi imao prihode od 484,00 KM po stanovniku što je najmanje u Federaciji Bosne i Hercegovine, iako se, kao što se vidi iz prethodnog poglavlja radi o Kantonu koji ima najveće potrebe u pogledu socijalne i zdravstvene zaštite u Federaciji BiH. S druge strane, Zapadnohercegovački kanton, koji ima cca 10 puta manje potrebe u pogledu socijalne i zdravstvene zaštite imao bi prihode od 576,00 KM po stanovniku.

**Tabela 7.** Komparativni prikaz načina raspodjele javnih prihoda za kantone FBiH sa ponderima i bez pondera

|  |  |  |  |
| --- | --- | --- | --- |
| **Rapodjela prihoda**  | **Raspodjela prihoda sa ponderima**  | **Raspodjela prihoda bez pondera**  | **Razlika = prihodi bez pondera - prihodi sa ponderima**  |
| **Prihodi po kantonima**  | **Prihodi kantona po stanovniku**  | **Prihodi po kantonima**  | **Prihodi kantona po stanovniku**  | **Po kantonima**  | **Po stanov-niku**  |
| **Kanton**  | **Udio prihoda**  | **Iznos (KM)**  | **Broj stanovnika**  | **Iznos (KM)**  | **Udio prihoda**  | **Iznos (KM)**  | **Broj stanovnika**  | **Iznos (KM)**  | **Iznos (KM)**  | **Iznos (KM)**  |
| Unsko-sanski kanton  | 10,460%  | 125.651.426  | 287.621  | 437  | 12,531%  | 150.526.400  | 287.621  | 523  | 24.874.974  | 86  |
| Posavski kanton  | 1,996%  | 23.972.010  | 38.960  | 615  | 1,599%  | 19.207.350  | 38.960  | 493  | -4.764.660  | -122  |
| Tuzlanski kanton  | 16,914%  | 203.182.229  | 498.911  | 407  | 20,364%  | 244.622.297  | 498.911  | 490  | 41.440.068  | 83  |
| Zeničko-dobojski kanton  | 14,093%  | 169.291.806  | 398.655  | 425  | 16,937%  | 203.457.676  | 398.655  | 510  | 34.165.870  | 85  |
| Bosansko-podrinjski kanton  | 1,967%  | 23.628.605  | 32.428  | 729  | 1,308%  | 15.710.427  | 32.428  | 484  | -7.918.178  | -245  |
| Srednjobosanski kanton  | 9,513%  | 114.271.699  | 253.149  | 451  | 11,407%  | 137.023.150  | 253.149  | 541  | 22.751.451  | 90  |
| Hercegovačko-neretvanski kanton  | 8,420%  | 101.151.921  | 224.388  | 451  | 10,060%  | 120.844.053  | 224.388  | 539  | 19.692.132  | 88  |
| Zapadnohercego-vački kanton  | 3,267%  | 39.243.189  | 81.570  | 481  | 3,910%  | 46.967.736  | 81.570  | 576  | 7.724.547  | 95  |
| Kanton Sarajevo  | 29,555%  | 355.032.599  | 442.669  | 802  | 17,818%  | 214.037.344  | 442.669  | 484  | -140.995.255  | -318  |
| Kanton 10  | 3,816%  | 45.843.525  | 78.849  | 581  | 4,068%  | 48.872.578  | 78.849  | 620  | 3.029.053  | 39  |
| **UKUPNO**  | 100,000%  | 1.201.269.009  | **2.337.200**  | 514  | 100,000%  | **1.201.269.009**  | **2.337.200**  | **514**  | **0**  | **0**  |

**6. ZAKLJUČAK**

Analiza načina raspodjele javnih prihoda od indirektnih poreza za kantone Federacije BiH, u skladu sa važećim zakonskim regulativama i analizom izdvajanja za civilne žrtve rata po kantonima kao pokazatelj potreba za socijalnom i zdravstvenom zaštitom po kantonima kao i prikaz neizgrađenosti infrastrukture na području Bosansko-podrinjskog kantona Goražde nedvojbeno je ukazuju na:

1. Obzirom na izuzetno velike razlike između kantona u pogledu potreba stanovništva za socijalnom i zdravstvenom zaštitom neophodno je izraditi analize stanja u oblasti socijalne i zdravstvene zaštite kako bi se sagledale potrebe po određenim kantonima te kako bi se te potrebe imale u vidu prilikom izrade novog Zakona o pripadnosti javnih prihoda u Federaciji Bosne i Hercegovine.

2. Nakon izrade analize stanja u oblasti socijalne i zdravstvene zaštite, potrebno je pristupiti izradi novog Zakona o pripadnosti javnih prihoda u Federaciji Bosne i Hercegovine i to na način da se:

- kao dodatni kriterij uvede broj oboljelih osoba, te broj korisnika socijalne zaštite na području određenog kantona, odnosno učešće istih u ukupnom broju stanovnika, obzirom da su socijalna zaštita i zdravstvo u nadležnosti kantona;

- da se broj stanovnika, kao do sada najznačajniji kriterij kod raspodjele sredstava izjednači po značaju sa drugim kriterijima, jer sredstva ne treba da se raspoređuju i da se njihova pripadnost određuje po stanovniku već prema ustavnim nadležnostima kantona kako bi se omogućilo podjednako zadovoljenje potreba stanovništva, odnosno pružanje usluga stanovništvu u svim kantonima u Federaciji Bosne i Hercegovine;

- da se zadrže ponderi gdje su isti opravdani i to iz razloga posljedice koje je dosadašnja neadekvatna raspodjela, posebno u periodu do 2006.godine, imala na infrastrukturu kao pretpostavku daljnjeg razvoja u određenim kantonima, kao i na same uslove života u pojedinim kantonima.

Prilikom određivanja kriterija neophodno je uvrstiti kriterije koji se odnose na izvršavanje ustavnih nadležnosti kantona kako bi svi kantoni mogli izvršavati podjednako svoje ustavne nadležnosti, jer će se na taj način omogućiti pravedna raspodjela između kantona, odnosno raspodjela na način da će učešće kantona zavisiti od njihovih potreba, odnosno zavisno od socijalno ekonomske strukture stanovništva i infrastrukturalnih potreba a ne samo zavisno od površine, broja stanovnika i broja učenika. Takođe se pokazuje potrebnim, opravdanim i cjelishodnim na neki način uvrstiti u kriterije raspodjele javnih prihoda pomenuti odnos uvoza i izvoza.

3. Raspodjelom javnih prihoda od indirektnih poreza, uz uvođenje novih kriterija, na način da se osigura ravnopravnija raspodjela navedenih prihoda u skladu sa potrebama stanovništva određenih kantona kako bi svi građani Federacije Bosne i Hercegovine bez obzira u kojem kantonu žive imali podjednaka prava.

Navedeno je neophodno obzirom da je Ustavom Federacije Bosne i Hercegovine propisano je da će Federacija osigurati primjenu najviših standarda međunarodno priznatih prava i sloboda, a između ostalog pravo na jednakost pred zakonom. Tako bi odredbe važećeg Zakona o pripadnosti javnih prihoda u Federaciji BiH po Bosansko-podrinjski kanton Goražde i druge kantone koji imaju posebne rashodovne potrebe, prije svega zbog socijalno-ekonomske strukture stanovništva, bile diskriminirajuće da istima nisu dodijeljeni ponderi. Naime da tim kantonima nisu dodijeljeni ponderi isti ne bi bili u mogućnosti da izvršavaju svoje ustavne nadležnosti, odnosno ne bi bili u mogućnosti da pruže socijalnu i zdravstvenu zaštitu svojim stanovnicima ni približno na onom nivou na kojem bi to bili drugi kantoni koji nemaju posebne rashodovne potrebe.

4. Imajući u vidu značaj Inicijative za izmjenu Zakona o pripadnosti javnih prihoda u Federaciji Bosne i Hercegovine („Službene novine FBiH“, br. 22/06, 43/08, 22/09 i 18 35/14), na način da se uvedu novi kriteriji za raspodjelu kao i da se izmjeni udio učešća postojećih u raspodjeli bi omogućilo ravnopravniju raspodjelu javnih prihoda od indirektnih poreza po kantonima, te se preporučuje da se navedena Inicijativa sa Analizom raspodjele javnih prihoda od indirektnih poreza po kantonima u Federaciji BiH u skladu sa postojećim kriterijima, sa i bez pondera, koja ukazuje na neophodnost zadržavanja pondera do uvođenja dodatnih kriterija za raspodjelu dostavi Vladi i Skupštini Bosansko-podrinjskog kantona Goražde na razmatranje i usvajanje, te nakon usvajanja od strane Vlade Kantona, dostavi nadležnim Federalnim organima, zastupnicima u Parlamentu Federacije Bosne i Hercegovine s područja Bosansko-podrinjskog kantona Goražde, Uredu visokog predstavnika za Bosnu i Hercegovinu i klubovima poslanika u Skupštini Bosansko-podrinjskog kantona Goražde.

Pored toga, smatramo da je ovu analizu potrebno dostaviti i svim drugim kantonima, a posebno onim kantonima koji su već inicirali izmjene Zakona o pripadnosti javnih prihoda u Federaciji Bosne i Hercegovine u kojima se traži da se raspodjela vrši bez uvažavanja infrastrukturalnih potreba, socijalno-zdravstvene strukture stanovništva, odnosno bez uvažavanja ustavnih nadležnosti kantona, iako se zbog izvršavanja istih i vrši raspodjela prihoda. Takvi prijedlozi odnosno inicijative su neustavni, diskriminirajući te onemogućavaju građane u ostvarivanju ustavom zagarantovanih prava i sloboda

# Analizu sačinio Odsjek za opšte i pravne poslove

# Ministarstva za finansije Bosansko-podrinjskog kantona Goražde

**POPIS KORIŠTENIH IZVORA**

1. *Analiza raspodjele neizravnih poreza u Federaciji BiH,* Institut za društveno-politička istraživanja, Mostar, juli 2014. godine. Izvor: http://www.idpi.ba/raspodjela-neizravnih-poreza-u-federaciji-bih-odnosno-kako-je-sarajevo-dobilo-12-milijarde-km-prihoda-drugih-zupanija/, pristupljeno: januar 2014. godine.

2. Informacija o raspodjeli javnih prihoda od indirektnih poreza po kantonima u Federaciji BiH u skladu sa postojećim kriterijima i ponderima, uz projekcije raspodjele po izuzeću pondera, Vlada Tuzlanskog kantona, januar 2015. godine

3. Privredna kretanja u Bosansko-podrinjskom kantonu Goražde u period od 01.01.2014. do 31.12.2014. godine, Privredna komora Bosansko-podrinjskog kantona Goražde, februar 2014. godine

4. *Federacija Bosne i Hercegovine u brojkama 2014,* Federalni zavod za statistiku, Sarajevo, 2014.

5. *Mjesečni statistički pregled Federacije BiH,* Federalni zavod za statistiku, Sarajevo, decembar 2014. godine.

6. *Uputstvo o određivanju učešća kantona, jedinica lokalne samouprave i nadležnih kantonalnih ustanova za ceste u prihodima od indirektnih poreza i načinu raspoređivanja tih prihoda za 2015. godinu* („Službene novine FBiH“, br. 105/14).

7. Zakon o budžetima Federacije BiH („Službene novine FBiH”, br. 102/13).

8. Zakon o dugu, zaduživanju i garancijama u Federaciji BiH („Službene novine FBiH“, br. 86/07, 24/09 i 45/10).

9. Zakon o pripadnosti javnih prihoda na teritoriji Federacije BiH („Službene novine FBiH“, br. 22/06, 43/08, 22/09 i 35/14).

10. Budžeti kantona objavljeni u službenim novinama odnosno na službenim web stranicama

**SADRŽAJ**

1. RAZLOZI I NUŽNOST ANALIZE TE PREDLAGANJA MJERA ......................................................... 2

2. RASPODJELA JAVNIH PRIHODA OD INDIREKTNIH POREZA PO KANTONIMA U SKLADU SA POSTOJEĆIM KRITERIJIMA I PONDERIMA …………………………………........................................ 3

3. NEIZGRAĐENOST INFRASTRUKTURE KAO UZROK POSEBNIH RASHODOVNIH POTREBA……………………………………………….............................................................................. 7

4. SOCIJALNA I ZDRAVSTVENA STRUKTURA STANOVNIŠTVA KAO UZROK POSEBNIH RASHODOVNIH POTREBA……………………………………………………………………………..……12

5. KOMPARATIVNI PRIKAZ RASPODJELE JAVNIH PRIHODA OD INDIREKTNIH POREZA U SKLADU SA POSTOJEĆIM KRITERIJIMA SA I BEZ PONDERA KOJI UKAZUJE NA NEOPHODNOST ZADRŽAVANJA PONDERA DO UVOĐENJA DODATNIH KRITERIJA ZA RASPODJELU ..................................................................................................................................... 14

6. ZAKLJUČAK .................................................................................................................................... 15

 POPIS KORIŠTENIH IZVORA ......................................................................................................... 17

1. Prihodi od indirektnih poreza sa Jedinstvenog računa, koji po osnovu „koeficijenata doznačavanja“ pripadaju Federaciji BiH uplaćuju se na poseban račun za raspodjelu prihoda sa Jedinstvenog računa između korisnika u Federaciji BiH. [↑](#footnote-ref-2)
2. Podaci preuzeti iz budžeta kantona za 2014. godinu koji su objavljeni u službenim novinama odnosno na službenim web stranicama. Nedostaju podaci za Posavski kanton obzirom da rashodi u Budžetu Posavskog kantona nisu analitički razvrstani tako isti nisu dostupni. [↑](#footnote-ref-3)